Justin Trudeau , forsætisráðherra Kanada , segir að öllum steinum verði velt við , til að komast að því hvað gerðist þegar Boeing 737 vél brotlent skömmu eftir flugtak í Íran , með þeim afleiðingum að allir um borð létust . Þar af voru 63 Kanadamenn en alls létust 180 . Stjórnvöld í Íran hafa sagt að þau muni ekki hleypa yfirvöldum í Bandaríkjunum að rannsókn málsins , en sem kunnugt er hafa 737 vélar Boeing - af Max gerð - verið kyrrsettar frá því í mars í fyrra , en gripið var til þess eftir tvenn flugslys , í Indónesíu og Eþíópíu , þar sem 346 létust , allir um borð í báðum vélum . Yfirvöld í Íran hafa sagt , að allt bendi til þess að einhver galli í vélinni hafi leitt til þessa hörmulega slyss , og að það sé ekki tengt átökum á milli Bandaríkjanna og Íran . Vélin var í flota Ukraine International Airlines , af 737 - 800 gerð , og aðeins þriggja á hálfs árs gömul . Donald Trump Bandaríkjaforseti ávarpaði þjóðina í dag , og sagði að spennan milli landanna tveggja færi minnkandi , og að það væri ekki markmið að fara í stríð við Íran , en Bandaríkjaher væri alltaf tilbúinn ef hann þyrfti að verja Bandaríkin . Frá því 29. október 2018 hafa samtals 526 farþegar látið lífið í þremur flugslysum , þar sem tiltölulega nýjar vélar úr 737 flota Boeing , togast til jarðar . Rannsóknir á slysunum í Indónesíu og Eþíópíu eru enn í gangi , en frumniðurstöður benda til þess að vélarnar hafi verið gallaðar , og þá einkum svonefndur MCAS-búnaður , sem á að sporna gegn ofrisi . Alþjóðleg kyrrsetning er enn í gildi vegna Max-vélanna , og ekki ljóst hvenær henni verður aflétt . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .